Kuyoowa Lufwu
—Ino Inga Mwakuzunda Buti?
Bwiinguzi bwamu Bbaibbele
Cililuzi kuyoowa lufwu nkaambo ngusinkondoma alimwi tulabweza ntaamu zyeelede kutegwa tulikwabilile. (1 Bakolinto 15:26) Nokuba boobo, kuciindizya kuyoowa lufwu akaambo kanjiisyo zyakubeja naa kusyoma mizimo kupa bantu kuba “mubuzike mubuumi bwabo boonse.” (Bahebulayo 2:
Kasimpe kujatikizya lufwu
Bafwu tabazyi cintu cili coonse. (Intembauzyo 146:4) Tamweelede kuyoowa kuti munoomvwa kucisa naa kupenzyegwa mwaakufwa, nkaambo Bbaibbele likozyanisya lufwu kukoona.
—Intembauzyo 13:3; Johane 11: 11- 14.
Bafwu tabakonzyi kutucisa. Nobaba bantu bakali basinkondo kaindi ‘balalyookezya akati kabafu.’ (Tusimpi 21:16) Ibbaibbele lyaamba kuti, “lusulo lwabo abbivwe lyabo, zyoonse zyafwidilila.”
—Mukambausi 9:6.
Lufwu taali ngamamanino aabuumi bwesu. Kwiinda mububuke, Leza uyoobabusya bantu bafwide.
—Johane 5: 28, 29; Milimo 24:15.
Leza usyomezya ciindi ‘lufwu nolutakooyoobako limbi.’ (Ciyubunuzyo 21:4) Kujatikizya buzuba oobo, Ibbaibbele lyaamba kuti: “Balulami bayookona nyika, bayookala alinjiyo lyoonse,” kakunyina kuyoowa lufwu naaceya.
—Intembauzyo 37:29.
kon_Latn bem_Latn swh_Latn bem_Latn kon_Latn bem_Latn ssw_Latn bem_Latn lua_Latn bem_Latn tum_Latn bem_Latn lij_Latn